[Video] Pta-seun se kitaartruuks ŉ internetsensasieChristiaan Jacobsz (‘n Skermskoot uit die video) ŉ Video van die 20-jarige Afrikaanse musikant Christiaan Jacobsz van Pretoria, waarin hy ŉ kitaar vuurwarm speel, doen vandeesweek weer die ronde op sosiale media. Die video van dié jong musikant se kitaar-manewales is aanvanklik in 2013 opgelaai toe Jacobsz nog ŉ leerder van die Hoërskool Pretoria-Noord was, maar is vandeesweek weer in die media nadat die video weer op Facebook opgeduik het. Die musikant is besonder begaafd met dié instrument, maar die video is veral ook gekyk omdat hy die kitaar as trom inspan. Die geluid uit dié instrument klink dan presies soos wanneer jy op tromme sou slaan. Jacobsz het intussen sy debuut-album, Die perfekte een, op iTunes vrygestel. Luister ook na Jacobsz se musiek op Soundcloud. Die video is al meer as een miljoen keer gekyk.